**Suplement i Certifikatës për kualifikimin profesional,**

**INSTALIM ELEKTRIKE CIVIL DHE INDUSTRIAL, Niveli III në KSHK, referuar nivelit III të KEK**

**Individi është i aftë:**

* Tё konceptojё planin pёr hapjen e njё biznesi tё vogёl nё veprimtaritё profesionale pёrkatёse.
* Tё kryejё llogaritje tё thjeshta ekonomike qё lidhen me veprimtaritё profesionale pёrkatёse.
* Të bëjë organizimin e vogël të punës në punimet e instalimit elektrik civil dhe industrial
* Të interpretojë, plotësojë dhe përgatisë dokumentacionin teknik të profesionit.
* Të zbatojë standardet teknike
* Të lexojë planimetritë e objekteve ku do të kryejë instalimet elektrike
* Të vizatojë skemat funksionale dhe të montimit për instalimet elektrike qe do te kryeje
* Të instalojë elemente të veçanta të skemave elektrike.
* Të hartojë dhe zbatojë projektin për instalimin elektrik të një mjedisi
* Të bëjë preventivin për realizimin e projektit të instalimit elektrik
* Të realizojë instalimin elektrik të një godine civile
* Të realizojë instalimet elektrike në një repart industrial
* Të realizojë një instalim tokëzimi
* Të realizojë instalimin e citofonisë
* Të llogarisë rrufepritësin, tokëzimin e një instalimi elektrik.
* Të lidhë kontatorët elektrikë.
* Të lidhë burimet elektrike rezervë
* Të përdorë dhe mirëmbajë veglat, pajisjet dhe materialet e punës
* Të kryejë saktë veprimet kryesore për të dhënë ndihmën e shpejtë
* Të zbatojë standardet e profesionit gjatë kryerjes së punimeve
* Të zbatojë rregullat e sigurisë në punë e të mbrojtjes së mjedisit.
* Të realizojë instalimin elektrik inteligjent duke përdorur teknologjinë Smart (dixhital strom) në një banesë
* Të realizojë komandimin e motorëve elektrikë me mënyra të ndryshme.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional në profilin mësimor “Instalime elektrike civile dhe industriale” niveli III në KSHK, referuar nivelit III të KEK, e pajis individin me Certifikatën Profesionale dhe Suplementin përkatës të nivelit të punonjësit të kualifikuar në këtë profil, të cilat njihen në territorin e Republikës së Shqipërisë.

Ky kualifikim i jep individit mundësinë që t`i drejtohet tregut të punës për punësim në ndërmarrje të shërbimeve elektrike ose firma që realizojnë instalime elektrike të ndryshme, në montime të pajisjeve dhe rrjetave elektrike, mirëmbajtje dhe riparime të rrjetit në fushën e elektroteknikës, në njësi të shit-blerjes së materialeve elektrike, si dhe në veprimtari të tjera që ushtrohen në këtë drejtim. Gjithashtu, individi mund të vetëpunësohet në kuadrin e një biznesi individual në fushën e instalimeve elektrike të godinave civile dhe reparteve industriale.

Me përfundimin e arsimimit në profilin mësimor “Instalime elektrike civile dhe industriale” niveli III-të në KSHK, referuar nivelit III të KEK, individi ka të drejtë të vazhdojë arsimimin në nivelin teknik/menaxher. Me arsimim të mëtejshëm fiton të drejtën e Diplomës së “Maturën Shtetërorë Profesionale” me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).